Z:gnu-www-ja-copyright-and-globalization--04bb7f-For the U.S. Constitution it w/ro

Pentru Constituția SUA s-a propus ca autorii să aibă dreptul la un copyright, un monopol pe copierea cărților lor. Această propunere a fost respinsă. În locul ei, a fost adoptată o propunere cu o diferență crucială, anume că, în scopul promovării progresului, Parlamentul avea opțiunea de a înființa un sistem de copyright care să creeze aceste monopoluri. Deci monopolurile, conform Constituției SUA, nu există pentru beneficiul celor care le dețin; ele există pentru promovarea progresului științei. Monopolurile sunt acordate autorilor ca o modalitate de a le modifica comportamentul și a-i convinge să facă ceva ce servește publicului.